Ved nyoppdaget tromboflebitt eller dyp venetrombose vil primærlegen ofte gi injeksjon med blodfortynnende småmolekylært Heparin som Fragmin eller Klexane. Ved de mindre alvorlige tilfellene kan pasienten sendes til undersøkelse ved røntgenavdelingen dagen etter med ultralydundersøkelse, eller eventuelt flebografi som er røntgenbilde etter injeksjon av kontrast som sees i venene.